Ozodbek Nazarbekov 1974-yilning 7-mayida Andijon viloyati, Shahrixon tumanida tugʻilgan. 2007-yilda Oʻzbekiston davlat sanʻat va madaniyat institutini tamomlagan. 2002-yildan buyon „Oʻzbeknavo“ estrada birlashmasida yakkaxon xonanda sifatida faoliyat yuritadi. Marhum honanda Muhriddin Xoliqovning taniqli shogirdlaridan. 1994-yildan Respublika miqyosidagi davlat tadbirlarida: Oʻzbekiston Respublikasi Konstitutsiyasi, Navroʻz umumxalq bayrami va Mustaqillik tantanalarida faol ishtirok etib kelmoqda. Respublikamizning barcha viloyatlarida oʻzining yakkaxon konsert dasturlarini namoyish etgan. Soʻnggi yillarda horij mamlakatlari — AQSh va Rossiyada ham gastrol safarlarini uyushtirgan. 2017-yilning 10-avgust kuni Oʻzbekiston madaniyat ishlari vazirining oʻrinbosari etib tayinlandi.